b'\n_START_ARTICLE_\n\xc3\x8entreprinderea Optic\xc4\x83 Rom\xc3\xa2n\xc4\x83\n_START_PARAGRAPH_\n\xc3\x8entreprinderea Optic\xc4\x83 Rom\xc3\xa2n\xc4\x83 (IOR) Bucure\xc8\x99ti este o companie produc\xc4\x83toare de aparatur\xc4\x83 optic\xc4\x83 din Rom\xc3\xa2nia._NEWLINE_A fost \xc3\xaenfiin\xc8\x9bat\xc4\x83 \xc3\xaen 1936 \xc8\x99i este singura societate autohton\xc4\x83 cu tradi\xc8\x9bie \xc3\xaen proiectarea \xc8\x99i realizarea de aparatur\xc4\x83 opto-mecanic\xc4\x83._NEWLINE_\xc3\x8en 1941, a fost militarizat\xc4\x83 \xc8\x99i a lucrat cu prec\xc4\x83dere pentru armat\xc4\x83._NEWLINE_Dup\xc4\x83 1949, aici s-au produs primele lentile de ochelari, \xc3\xaen 1951 a fost realizat primul microscop didactic, iar \xc3\xaen 1954 - primul aparat foto. Aparatul s-a numit \xe2\x80\x9eOptior\xe2\x80\x9d, dar din 1965, i s-a schimbat numele \xc3\xaen \xe2\x80\x9eOrizont Amator\xe2\x80\x9d.\n_START_SECTION_\nAc\xc8\x9bionariat\n_START_PARAGRAPH_\nCompania este controlat\xc4\x83 de AVAS, cu 86,7% din ac\xc8\x9biuni, un alt ac\xc8\x9bionar important fiind SIF Muntenia, cu un pachet de 7,87% din titluri._NEWLINE_Ac\xc8\x9biunile companiei sunt tranzac\xc8\x9bionate pe pia\xc8\x9ba Rasdaq.'